# Ika-21 dantaon

|  |  |
| --- | --- |
| Milenyo: | ika-3 milenyo |
| Mga siglo: | * ika-20 dantaon
* ika-21 dantaon
* ika-22 dantaon
 |
| Mga dekada: | dekada  2000 dekada 2010 dekada 2020 dekada 2030 dekada 2040 dekada 2050 dekada 2060 dekada 2070 dekada 2080 dekada 2090 |

Ang **ika-21 dantaoon** ay ang kasalukuyang siglo ng panahong *Anno Domini* o Karaniwang Panahon, sang-ayon sa kalendaryong Gregoryano. Nagsimula ito noong Enero 1, 2001 at magtatapos sa Disyembre 31, 2100. Ang ika-21 dantaon ang unang dantaon sa ikatlong milenyo.

Namarkahan ang simula ng ika-21 siglo ng pagbangon ng pandaigdigang ekonomiya at konsumerismo sa Ikatlong Mundo, na pinalalim ang pandaigdigang pag-aalala sa terorismo at pribadong negosyo. Nagpatuloy ang mga epekto ng pag-init ng mundo at pagtaas ng antas ng dagat, kasama ang pagkawala ng walong pulo sa pagitan ng 2007 at 2014. Nagdulot ang *Arab Spring* noong unang bahagi ng dekada 2010 sa magkahalong kinalabasan sa mundong Arabe, na nagresulta sa mga digmaang sibil at pagpapatalsik sa mga pamahalaan.
Nanatili ang Estados Unidos bilang pinakamakapangyarihang bansa, habang tinuturing ang Tsina na umuusbong na pinakamakapangyarihang bansa.

Noong 2017, namuhay ang mga kalahati (49.3%) ng populasyon ng mundo sa "ilang uri ng demokrasya," bagaman 4.5 bahagdan lamang ang namuhay sa buong demokrasya.

Lumawak ng malaki ang Unyong Europeo na dinagdag ang 13 kasaping estado. Pinakilala ng karamihan sa mga kasaping estado ang isang karaniwang pananalapi, ang Euro, at kumalas ang Reino Unido sa pagiging kasapi ng Unyong Europeo. Noong 2020, kumalat sa buong mundo ang pandemyang COVID-19, na nagdulot sa malubhang pagkagambala sa ekonomiya, kabilang ang pinakamalaking pandaigdigang resesyon mula noong Dakilang Depresyon.

Nagpatuloy ang Ikatlong Rebolusyong Industriyal na nagsimula noong mga dekada 1950 hanggang sa huling bahagi ng ika-20 dantaon, at nagsimula ang transisyon nito sa Industry 4.0 at ang Ikaapat na Rebolusyong Industriyal sa simula ng ika-21 dantaon.

Sa paglaganap ng mga kagamitang *mobile* (tulad ng teleponong selular), nakakonekta sa internet ang higit sa kalahati ng populasyon ng mundo (taya noong 2018).). Pagkatapos ng tagumpay ng *Human Genome Project*, nagkaroon ng serbisyo ng pag-*sequence* ng DNA at ito ay abot-kaya.

## Teknolohiya at lipunan

Ang distrito ng Pudong Shanghai noong Nobyembre 2017
Ang Shanghai, Tsina ay isa sa mga pangunahing sentro at makabagong teknolohiya sa daigdig kasama ang Beijing. Maging mga lungsod sa California, Bagong York at Massachusetts ang mga lugar na may pinakauna at pinabilis sa mga teknolohiya at kagamitan.

## Galeriya ng kasaysayan

* Ang mga pag-atake noong Setyembre 11, 2001
* Ang pagbomba sa Bali noong 2002
* Ang lindol sa Bam, Iran noong 2003
* Ang SARS 2002-03
* Ang mga pagbomba ng tren sa Madrid
* Ang mga pagbomba sa London noong Hulyo 2005
* Ang Bagyong Katrina sa Louisiana noong 2005
* Ang gera sa Lebanon noong 2006
* Ang mga pagbomba ng tren sa Mumbai noong Hulyo 11, 2006
* Ang baha sa Jakarta noong 2007
* Ang pagsabog sa gitnang singaw sa Lungsod ng Bagong York
* Ang baha sa Hanoi noong 2008
* Ang trangkaso sa tren sa Osaka, Hapon noong 2009
* Ang Bagyong Ondoy noong Setyembre 2009
* Ang lindol sa Haiti noong 2010
* Ang pagbibihag sa Maynila noong 2010
* Ang pinsala ng tsunami sa Japan noong Marso 2011
* Ang mga pagbomba sa Mumbai noong 2011
* Ang MERS coronavirus noong 2012
* Ang Bagyong Pablo noong Disyembre 2012
* Ang pagbomba sa Maraton sa Boston noong 2013
* Ang Super Bagyong Yolanda noong Nob. 2013
* Ang Lindol sa Nepal (2015)
* Si Miss Universe 2015Pia Wurtzbach kasama si Pangulong Rodrigo Duterte
* Ang mga pag-atake sa Paliparan ng Istanbul
* Ang pagbomba sa Lungsod ng Dabaw noong 2016
* Ang sigalot sa Marawi ng 2017
* Ang pag-atake sa Resorts World, Maynila ng 2017
* Ang tsunami sa Sulawesi ng 2018
* Si Miss Universe 2018 Catriona Gray
* Ang pagbomba sa Katedral ng Jolo noong 2019
* Ang SARS-CoV-2 ng COVID-19
* Ang pagputok ng Bulkang Taal ng 2020
* Ang pinsala sa Pagsabog sa Beirut ng 2020
* Ang bakteryang brocellosis na kinuha mula sa isang imahe.

## Mga sanggunian